মোস্তফা জামাল হায়দার

মোস্তফা জামাল হায়দার (জন্ম: ১০ ডিসেম্বর ১৯৪২) হলেন বাংলাদেশের একজন প্রথিতযশা রাজনীতিক। তিনি জাতীয় পার্টি (কাজী জাফর)-এর মহাসচিব হিসেবে অতীতে ও বর্তমানে চেয়ারম্যান হিসেবে দায়িত্বপালন করছেন। তিনি পিরোজপুর-১ আসনের সংসদ সদস্য ছিলেন।

প্রারম্ভিক জীবন
হায়দার ১৯৪২ সালের ১০ই ডিসেম্বর ব্রিটিশ ভারতের বঙ্গ প্রদেশের বাকেরগঞ্জ জেলার বরইবুনিয়া গ্রামে (বর্তমানে বাংলাদেশের পিরোজপুর জেলার নাজিরপুর উপজেলায় অবস্থিত) জন্মগ্রহণ করেন। তার পিতা আব্দুল গনি।

রাজনৈতিক জীবন
মোস্তফা জামাল হায়দার  ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পিরোজপুর-১ আসন থেকে সংসদ সদস্য নির্বাচিত হন।

তিনি জাতীয় পার্টি (কাজী জাফর)-এর মহাসচিব ছিলেন। ২০১৮ সালের ২৭শে ডিসেম্বর দলের ভারপ্রাপ্ত চেয়ারম্যান টিআইএম ফজলে রাব্বী চৌধুরীর মৃত্যুবরণ করার পর এই পদশূন্য হলে ২০১৯ সালের ফেব্রুয়ারি মাসে তিনি দলটির চেয়ারম্যান হন।

ব্যক্তিগত জীবন
হায়দার জওসন আরা বেগমের সাথে বিবাহবন্ধনে আবদ্ধ হন। জওসন একজন অধ্যাপিকা ছিলেন। তিনি ২০১৮ সালের ১৩ই জুলাই মৃত্যুবরণ করেন। এই দম্পতির দুই পুত্র ও এক কন্যা রয়েছে।

তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পিরোজপুর জেলার রাজনীতিবিদ
বিষয়শ্রেণী:জাতীয় পার্টি (কাজী জাফর) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের গৃহায়ন ও গণপূর্তমন্ত্রী
বিষয়শ্রেণী:বাংলাদেশের মৎস্য ও প্রাণিসম্পদমন্ত্রী
বিষয়শ্রেণী:নাজিরপুর উপজেলার ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশের যুব ও ক্রীড়া প্রতিমন্ত্রী
বিষয়শ্রেণী:বাংলাদেশের ভূমিমন্ত্রী
বিষয়শ্রেণী:পিরোজপুর সরকারি উচ্চ বিদ্যালয়ের প্রাক্তন শিক্ষার্থী